Willoch var utdannet sivilingeniør fra Princeton University, og overtok etter sin far Bonna skifabrikk, som senere slo seg sammen med Splitkeinfabrikken og ble til Norske Skiprodukter. Som leder for denne fabrikken var han en pionér i innføringen av plast som sålemateriale istedenfor tre. Etter at han trakk seg ut av virksomheten arbeidet han som selvstendig konsulent med særlig interesse for tekstilbransjen.